વિવેક જણાવે છે કે, એ બાબત ખરેખર આઘાતજનક છે કે વિરેન્દરે આટલા બધા મેડલ્સ મેળવ્યા છે છતાં તેને કોઈ આર્થિક વળતર કે રોકડ ઈનામ આપવામાં આવ્યું નથી. વિરેન્દર દર વર્ષે 20 થી 25 જેટલી દેશી કુસ્તી લડતો હશે જેમાં 5,000 થી 1,00,000 સુધીનું ઈનામ હોય છે. તે અત્યાર સુધીમાં માત્ર એક જ મેચ હાર્યો હતો અને તે પણ રેફરીની ભૂલના કારણે. આ સિવાય તે તમામ મેચ જીત્યો છે. મહત્વની વાત એ છે કે તે 74 કિલોનો હોવા છતાં 100 કિલોના કુસ્તીબાજ સાથે લડે છે અને તેને પરાજય આપે છે.